Erik Prekop

**Erik Prekop** (* 8. október 1997, Trenčín) je slovenský profesionálny futbalista, ktorý hráva na pozícii útočníka v českom klube SK Slavia Praha.

## História klubu
### AS Trenčín
Prekop je odchovancom AS Trenčín. Debut za klub odohral 16. júla 2016 pri prehre 1:2 s Michalovcami. Na jeseň 2016 odohral za klub 12 zápasov v lige pričom iba raz začínal v základnej zostave.

#### Hosťovania
V marci 2017 bol Prekop poslaný na hosťovanie do treťoligového klubu FK Slovan Nemšová. Počas hosťovania odohral 18 zápasov a strelil päť gólov.

V lete 2017 bol poslaný na hosťovanie do Interu Bratislava v 2. lige. V klube debutoval 30. júla pri prehre 2:4 s rezervným tímom MŠK Žilina. Prvé góly strelil 19. augusta, keď strelil hetrik pri výhre 5:0 nad Bardejovom. V sezóne odohral 26 zápasov a strelil deväť gólov čím bol najlepším strelcom klubu.

Po hosťovaní v Interi prišlo v sezóne 2018/19 hosťovanie v Petržalke taktiež v 2. lige. Za klub debutoval 20. júla proti Lokomotíve Košice a hneď pri debute skóroval a prispel k výhre 2:1. Sezónu zakončil 12 gólmi v 26 zápasoch.

### Hradec Králové
Po skončení zmluvy s AS Trenčín sa Prekop v lete 2019 upísal druholigovému českému klubu Hradec Králové. V klube debutoval 20. júla pri remíze 0:0 s Baníkom Sokolov. Prvýkrát skóroval 9. augusta pri vysokej výhre 8:0 nad Varnsdorfom. V prvej sezóne za Hradec odohral 25 zápasov a strelil 6 gólov.

V sezóne 2020/21 sa prvýkrát presadil 19. septembra vo štvrtom kole pri výhre 2:0 nad Viktoria Žižkov. V novembri 2020 strelil štyri góly v štyroch zápasoch pričom sa zaskvel dvoma gólmi a asistenciou pri výhre 5:1 nad Ústí nad Labem. V sezóne odohral 28 zápasov a strelil 8 gólov a pridal 5 asistencií. S tímom skončil na prvom mieste v 2. českej lige a po štyroch rokoch sa s klubom vrátil do najvyššej českej ligy.

Dňa 24. júla 2021 debutoval vo  pri remíze 1:1 s Bohemians Praha. Vo svojej prvej sezóne v najvyššej lige neskóroval no gólovo produktívny bol v MOL Cupe kde dotiahol Hradec do semifinále. Na ceste do semifinále skóroval v každom jednom zápase.

### Bohemians Praha
V septembri 2022 prestúpil Prekop do pražského klubu Bohemians Praha. V klube si odbil debut 1. októbra pri remíze 1:1 s Viktoria Plzeň. O deväť dni neskôr v druhom zápase za klub strelil aj prvý gól pri výhre 4:2 nad Slováckom. Dňa 16. apríla 2023 gólom a asistenciou prispel k výhre 4:0 nad Mladou Boleslav. Sezónu 2022/23 zakončili na skvelom štvrtom mieste a Prekop odohral v sezóne 29 zápasov a strelil 6 gólov a pridal 5 asistencií.

Dňa 27. júla 2023 nastúpil do prvého zápasu druhého predkola Konferenčnej ligy 2023/24 pri prehre 0:3 s Bodø/Glimt. V sezóne 2023/24 odohral 34 zápasov s bilanciou 8 gólov a 2 asistencie.

### Baník Ostrava
V lete 2024 prestúpil Prekop do Baníku Ostrava. Dňa 20. júla debutoval v klube proti bývalému klubu Bohemians Praha. O päť dní neskôr prvýkrát skóroval v klube pri výhre 5:1 nad Urartu v prvom zápase druhého predkola Konferenčnej ligy 2024/25. V lige za Ostravu prvýkrát skóroval 25. augusta pri výhre 2:0 nad Slovanom Liberec. Dňa 9. novembra strelil dva góly pri vysokej výhre 6:0 nad Duklou Praha. Vo svojej prvej sezóne odohral 40 zápasov a strelil v nich 10 gólov a pridal päť asistencií. S tímom skončil na štvrtom mieste v lige.

Stabilnou súčasťou zostavy bol aj na začiatku sezóny 2025/26. Skóroval 31. júla pri prehre 1:2 s Legiou Varšava v druhom zápase druhého predkola Európskej ligy UEFA. Ostrava po dvojzápase prehrala 3:4. V treťom predkole Konferenčnej ligy proti Austrii Viedeň skóroval v prvom zápase aj v odvete a prispel k postupu po výsledku v dvojzápase 5:4.

### Slavia Praha
Dňa 2. septembra prestúpil Prekop do Slavie Praha. Za Slaviu debutoval 13. septembra pri výhre 3:1 nad Karvinou.

## Reprezentačná kariéra
Prekop debutoval v národnom drese dňa 7. júna 2025 v prípravnom zápase pri prehre 1:4 s Gréckom.

## Štatistiky kariéry

### Klubové
*K 16. septembru 2025*

; Poznámky
: **<sup>1</sup>** Európska liga UEFA
: **<sup>2</sup>** Konferenčná liga UEFA

### Medzinárodné
*K 15. septembru 2025*

## Referencie

## Externé odkazy
* Erik Prekop na transfermarkt.com

Kategória:Slovenskí futbalisti
Kategória:Hráči FK AS Trenčín
Kategória:Hráči FK Slovan Nemšová
Kategória:Hráči FK Inter Bratislava
Kategória:Hráči FC Petržalka 1898
Kategória:Hráči FC Hradec Králové
Kategória:Hráči Bohemians 1905
Kategória:Hráči FC Baník Ostrava
Kategória:Hráči SK Slavia Praha
Kategória:Futbaloví útočníci
Kategória:Osobnosti z Trenčína